Stranger Than Paradise
<s>Stranger Than Paradise () je američko-zapadnonjemački igrani film snimljen 1984. godine u režiji Jima Jarmuscha, poznato kao prvo značajnije ostvarenje u njegovoj filmografiji, odnosno jedan od najhvaljenijih i najuticajnijih američkih art filmova 1980-ih.</s>

<s>Po žanru je nominalno komedija, a radnja, podijeljena u tri dijela, prikazuje pustolovine sitnih njujorških kockara Willieja (koga tumači John Lurie) i Eddieja (koga tumači Richard Edson) nakon što je Willieju u posjet iz Mađarske došla njegova 16-godišnja rođaka Eva (čiji lik tumači Eszter Balint).</s>

<s>Stranger Than Paradise, koji je originalno nastao kao kratki film 1982. godine, i koga je Jarmusch naknadno proširio i dosnimio, se isticao apsurdnim humorom, ali i time da se sve vrijeme koriste dugi, neprekinuti kadrovi.</s><s>Film, koji je velikim dijelom nastao zahvaljujući Jarmuschovom kolegi Wimu Wendersu, koji je Jarmuschu bio poklonio višak filmske vrpce preostao nakon završetka filma Stanje stvari, je prikazan na Kanskom festivalu gdje je dobio nagradu Camera d'Or.</s><s>Iste je godine prikazan i na festivalu u Locarnu gdje je osvojio Zlatni leopard.</s><s>Ti su uspjesi, kao i beskompromisno odbacivanje hollywoodskih narativnih i stilskih konvencija, omogućili Jarmuschu da stvori reputaciju jednog od rijetkih preostalih autora američke kinematografije, odnosno prvaka američke nezavisne scene.</s>

<s>Uloge
 John Lurie ...</s><s>Willie
 Eszter Balint ...</s><s>Eva
 Richard Edson ...</s><s>Eddie
 Cecillia Stark ...</s><s>Tetka Lotte
 Danny Rosen ...</s><s>Billy
 Rammellzee ...</s><s>Čovjek sa novcem
 Tom DiCillo ...</s><s>Prodavač avio-karata
 Richard Boes ...</s><s>Tvornički radnik
 Rockets Redglare, Harvey Perr i Brian J. Burchill ...</s><s>Igrači pokera
 Sara Driver ...</s><s>Djevojka sa šeširom
 Paul Sloane ...</s><s>Vlasnik motela</s>

<s>Vanjske veze
 
 
 
 
 
Stranger Than Paradise: Enter Jarmusch an essay by Geoff Andrew at the Criterion Collection</s>

<s>Američki filmovi
Zapadnonjemački filmovi
Filmske komedije
Filmovi ceste
Art filmovi</s>

